امریکا میللی سونامی خبردارلیغی مرکزی زلز‌له‌دن سونرا سونامی خبردارلیغی ائدیب.
امریکانین آلاسکا ایالتی ساحل‌لرینده سیسمولوق‌لار 7،4 شدتینده زلز‌له قئیده آلیندیغینی بیلدیریب‌لر.
یاییلان معلوماتدا زلز‌له‌نین مرکزینین تخمینن 1000 نفرین یاشادیغی ساند-پوینت قصبه‌سیندن 94 کیلومتر گونئی- دوغودا، اوجاغی‌نین ایسه 41 کیلومتر درین‌لیکده یئرلشدیگی قئید اولونوب.
امریکانین ساکیت اقیانوس ساحل زولاغیندا یئرلشن دیگر بؤلگه‌لری اوچون سونامی تهلوکه‌سی‌نین سویه‌سی‌نین معین ائدیلمه‌سی اوچون فعالیت‌لرین داوام ائتدیگی، سونراکی آچیقلاما‌لاردا بونونلا باغلی معلومات‌لارین دا بؤلوشوله جگی بیلدیریلیب.
آچیقلامادا آلاسکانین ساحل زولاغیندا یاشایان‌لارین داها هون‌دور بؤلگه‌لره چیخما‌لاری، اولدوق‌لاری بینا‌لارین ان یوخاری مرتبه‌سینه قالخما‌لاری و هر هانسی سبب‌دن ساحله یاخینلاشماما‌لاری ایستنیب.
